# Asertívne právo

### Z Wikipédie

| Tento článok si vyžaduje úpravu, aby zodpovedal vyššiemu štandardu kvality! Pozri aj stránky Ako upravovať stránku a Návody a štýl alebo diskusiu k článku.

Základné asertívne práva boli sformulované na odstránenie neasertívneho, manipulatívneho správania z medziľudskej komunikácie.

1. právo sám posudzovať svoje vlastné chovanie, myšlienky a emócie a byť za ne sám zodpovedný
2. právo neponúkať žiadne výhovorky, ani ospravedlnenia vysvetľujúce tvoje správanie
3. právo sám posúdiť, nakoľko si zodpovedný za riešenie problémov ostatných ľudí
4. právo zmeniť názor
5. právo robiť chyby
6. právo povedať "ja neviem"
7. právo byť nezávislý na dobrej vôli a mienke iných
8. právo robiť nelogické rozhodnutia
9. právo povedať ja ti nerozumiem
10. právo povedať je mi to jedno

## [úprava] 1. asertívne právo

    právo sám posudzovať svoje vlastné chovanie, myšlienky a emócie a
    právo byť za ne sám zodpovedný

POKIAĽ TO SAMI NEDOVOLÍTE, NIK NEMÔŽE MANIPULOVAŤ VAŠIMI EMÓCIAMI, SPRÁVANÍM!

Z toho vyplýva, že pomerne rozšírený názor: „nemal by si nezávisle posudzovať sám seba, svoje akcie, musíš byť posudzovaný pravidlami a vonkajšími autoritami, ktoré sú väčšie ako ty sám...“ je POVEROU.

Mnoho ľudí POPIERA, že by mohli byť sudcami svojho správania - prikladom sú výpovede obvinených v Norimberku, ktorí sa bránili: „ja som vykonával pokyny“.

LENŽE IDE O ICH (TVOJ) ŽIVOT A O TO, ČO SA VŇOM STANE, ZÁLEŽÍ LEN NA NICH (TEBE) A NA NIKOM INOM. JE TO I TVOJA ZODPOVEDNOSŤ.

Všetky ostatné asertívne práva sa ODVODZUJÚ od tohoto ZÁKLADNÉHO asertívneho práva.

## [úprava] 2. asertívne právo

    Máš právo neponúkať žiadne výhovorky, ani ospravedlnenia vysvetľujúce
    tvoje správanie.

Príslušná povera, vedúca k neasertivite: „za svoje správanie či chovanie si zodpovedný druhým ľuďom a mal by si svoje správanie vždy ospravedlniť či aspoň vysvetliť.“

Ak necháte iných za seba rozhodnúť, že JE POVINNOSŤOU svoje správanie ZDÔVODNIŤ, dávate im tým možnosť vysvetliť, ako sa správať máte, či mali ste sa, čo sa vám má páčiť a nepáčiť. Váš manipulatívny partner v komunikácii si osobuje právo vaše dôvody odobriť, stáva sa ich sudcom.

Možnosťou je nevysveľovať. Na otázku: Ako to, že sa Ti táto košeľa nepáči, netreba uviesť dôvod, stačí len oznámiť: nemám žiaden dôvod, proste sa mi nepáči.

## [úprava] 3. asertívne právo

    Máš právo sám posúdiť, či a nakoľko si zodpovedný za riešenie
    problémov ostatných ľudí.

Príslušná povera: „Voči niektorým inštitúciám a veciam ( či ľuďom) máš väčšie zaväzky, ako voči sebe samému. Mal by si obetovať svoje vlastné hodnoty, aby si uprednostnil ich prospech. Ak rôzne systémy nepracujú efektívne, musíš sa prispôsobiť ty, nie systém.“

Príklad: Chcem sa sťažovať na vadný výrobok a predavač vzbudzuje vo mne NEOPRÁVNENE pocit viny argumentom, že zdržujem frontu čakajúcich v rade. Asertívna reakcia odmietne zodpovednosť za problém s frontou napr. slovami: „To je pravda, skutočne zdržujem frontu. Navrhujem urýchlene vybaviť reklamáciu, inak ľudia za mnou budú musieť čakať ešte dlhšie.“ alebo reakcia: "Nezaujímajú ma problémy, za ktoré nezodpovedám. Zaujíma ma vyriešenie reklamácie."

## [úprava] 4. asertívne právo

    Máš právo zmeniť názor.

Príslušná povera znie: "Názor, ku ktorému si sa už raz priklonil, by si nemal nikdy meniť. Ak si sa mýlil, znamená to, že si nezodpovedný, vyzerá to tak, že sa budeš mýliť znovu, proste nie si schopný rozhodovať sa samostatne. A mal by si sa ospravedlniť!"

## [úprava] 5. asertívne právo

    Máš právo robiť chyby (a niesť za ne zodpovednosť.)

Príslušná povera: „Nesmieš robiť chyby. Ak ich robíš, musíš mať pocit viny. Ostatní ľudia by v takom prípade mali tvoje správanie kontrolovať.“

Odpoveďou môže byť: „Máš pravdu, urobil som chybu (prišiel som neskoro, zabudol som kúpiť lístok, splniť dohodnuté…)“, bez ospravedlňovania sa, ale hlavne bez pocitov viny, ktoré manipulujúci účastník rozhovoru môže zneužiť.

## [úprava] 6. asertívne právo

    Máš právo povedať „ja neviem“.

príslušná povera znie: „Mal by si poznať odpovede na všetky otázky, týkajúce sa následkov tvojho správania sa, pretože keď odpovede nepoznáš, nie si si vedomý problémov, ktoré spôsobuješ iným ľuďom, si nezodpovedný a mal by si byť kontrolovaný“.

Manipulatívne otázky tohto typu začínajú často: „Čo myslíš, čo by sa stalo, keby…?, Čo by to bolo za priateľa, dieťa, manžela,..., ktorý by…?“ Pri zvládaní podobných manipulácií nie je potrebné poznať a hľadať odpoveď. Postačí odpoveď: „neviem“.

-) Keby chcel manipulátor špekulovať, môže on sám.

## [úprava] 7. asertívne právo

    Máš právo byť nezávislý na dobrej vôli a mienke iných.

Príslušná povera: „Všetci ľudia, s ktorými prichádzaš do kontaktu, majú mať s tebou dobrý vzťah. Potrebuješ kooperáciu druhých ľudí, aby si prežil. Je nevyhnutné, aby ťa všetci ľudia mali radi.“

Je to riešenie na poznámky typu: „toto si zapamätám, toto budeš ľutovať“, alebo i na púhe dotknuté a chladné pohľady. Práve táto povera je dôvodom toho, prečo má toľko ľudí problémy s jednoduchou odpoveďou „NIE“.

Nemôžeme konať a žiť v hrôze, že sa dotkneme citov iných ľudí. Sem-tam sa niekoho dotkneme.

## [úprava] 8. asertívne právo

    Máš právo robiť nelogické rozhodnutia.

Byť logickým znamená robiť len veci, ktorým naprosto rozumieme, pritom riešenie množstva problémov je mimo týchto hraníc.

## [úprava] 9. asertívne právo

    Máš právo povedať: „ja ti nerozumiem“.

Príslušná povera znie: „Musíš byť senzitívny a predvídať, chápať aj nevyslovené potreby svojich blížnych. Ak nechápeš, čo druhí od teba očakávajú, si necitlivý ignorant, nie si schopný s nimi žiť v harmónii.“

Takejto manipulácii nie je nik povinný sa podriadiť.

## [úprava] 10. asertívne právo

    Máš právo povedať: „je mi to jedno“.

Príslušná povera: „Musíš sa snažiť byť stále lepší, kým nebudeš vo všetkých ohľadoch perfektný. Asi sa to nepodarí, ale musíš sa snažiť. Ak ti niekto naznačí, ako sa vylepšiť, je tvojou povinnosťou tento pokyn nasledovať. Keď to neurobíš, si bezcenný, nezaslúžiš si rešpekt od nikoho, ani od seba. “

Človek má asertívne právo nedbať na to, aby bol perfektný podľa definícií iného, veď čo je perfektné pre niekoho, môže byť perverzné pre niekoho iného.

Aby sme nepodľahli manipuláciám tohto druhu, je vhodné svoj vnútorný pocit zaradiť do jednej z týchto kategórií:

    chcem - musím - mal by som

pričom hlavne kategória Mal by som naznačuje manipulatívnu reakciu, ak sa nutkaniu podvolím.

Zdroj: "http://sk.wikipedia.org../../../a/s/e/Asert%C3%ADvne_pr%C3%A1vo.html"

Kategórie: Články na úpravu | Asertivita | Články bez interwiki

##### Views

- Článok
- Diskusia
- Aktuálna verzia

##### Hľadaj